**Materská škola Rumanova 4, Košice – Staré Mesto**

**Dodatok č. 1**

k Školskému poriadku

Riaditeľ školy v súlade s § 153 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“) dopĺňa školský poriadok po prerokovaní s orgánmi školskej samosprávy (t. j. v materskej škole s **radou školy**) a v **pedagogickej rade o:**

**Výkon práv a povinnosti detí a ich zákonných zástupcov v materskej škole, pravidlá vzájomných vzťahov a vzťahov s pedagogickými zamestnancami a ďalšími zamestnancami materskej školy**

1. **Práva a povinnosti detí a ich zákonných zástupcov**

 (uvedené v § 144 školského zákona)

1. **Škola a rodičia**

 – **zákonní zástupcovia detí** majú dbať na napĺňanie rodičovských práv a povinností zákonných zástupcov, t. j., že počas konania o rozvode a úprave výkonu rodičovských práv a povinností bude materská škola dbať o riadne napĺňanie rodičovských práv a povinností až do rozhodnutia súdu tak, ako to bolo do podania návrhu na rozvod manželstva a úpravu výkonu rodičovských práv a povinností k dieťaťu (napr. že každý rodič má právo priviesť dieťa do materskej školy aj ho z nej vyzdvihnúť),

- škola zachováva neutralitu, t. j. že aj pedagogickí zamestnanci materskej školy počas prebiehajúceho konania o úprave výkonu rodičovských práv a povinností k dieťaťu zachovávavajú neutralitu vo svojich postojoch a vyjadreniach týkajúcich sa dieťaťa a v prípade potreby poskytnú nezaujaté, vecné a objektívne stanovisko len súdu, ak si ho od materskej školy písomne vyžiada, a že obsah tohto písomného stanoviska neposkytnú žiadnemu z dotknutých zákonných zástupcov (tu môže byť aj uvedené, že na žiadosť ani jedného zo zákonných zástupcov neposkytnú hodnotiace stanovisko),

- zamestnanci školy sa zaväzujú rešpektovať, v prípade narušených vzťahov medzi zákonnými zástupcami**, len** **rozhodnutie súdu** alebo minimálne **predbežné rozhodnutie súdu**, ktorého zmyslom je dočasná úprava pomerov zákonných zástupcov vo vzťahu k starostlivosti o dieťa, t. j. materská škola bude rešpektovať to, že vykonateľnosť uznesenia o nariadení predbežného opatrenia nie je viazaná na jeho právoplatnosť, pretože toto uznesenie sa stáva **právoplatné jeho doručením a márnym uplynutím lehoty na podanie odvolania**;

- materská škola pritom rešpektuje skutočnosť, že aj napriek nariadeniu predbežného opatrenia rodičovské práva a povinnosti zostávajú zachované,

- v prípade zverenia dieťaťa právoplatným rozhodnutím súdu len **jednému zo zákonných** **zástupcov**, ktorý zastupuje dieťa v bežných veciach, je vhodné poučiť rozvedených rodičov o tom, že **materská škola bude riešiť všetky záležitosti týkajúce sa dieťaťa výhradne s rodičom**, ktorý má dieťa v bežných veciach (napr. zabezpečenie krúžkovej činnosti atď.) zastupovať.

Z**ákonný zástupca je povinný rešpektovať, že v čase od odovzdania dieťaťa službu konajúcej učiteľke až po prevzatie dieťaťa zákonným zástupcom (alebo ním splnomocnenou osobou) sa komunikácia s dieťaťom uskutočňuje len prostredníctvom príslušnej učiteľky, alebo riaditeľky materskej školy,**

* výkon práv a povinností vyplývajúcich zo školského zákona musí byť v súlade **s dobrými** **mravmi,**
* **Rodičovi, ktorému dieťa nie je zverené** do výchovy sa **neumožní stretávanie sa s dieťaťom** osamote v materskej škole, len minimálne v prítomnosti službukonajúcej učiteľky, tak aby nenarúšal činnosť a režim v materskej škole, na stretávanie s dieťaťom má čas, určený -vyhradený súdom, mimo školy,
* nikto nesmie tieto práva a povinnosti zneužívať na škodu druhého dieťaťa, pretože v súlade s § 145 ods. 1 školského zákona, sa práva ustanovené školským zákonom zaručujú rovnako všetkým deťom v súlade so zásadou rovnakého zaobchádzania vo vzdelávaní ustanovenou zákonom č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov.
* Pri udeľovaní **informovaného súhlasu** pri krúžkovej činnosti, pobyte detí v škole v prírode, výletoch, exkurziách, saunovaní, športových výcvikoch a ďalších doplnkových aktivitách je pre materskú školu je **dostačujúce**, v prípade rozvedených zákonných zástupcov, ak získa súhlas od toho zákonného zástupcu, ktorému je **dieťa súdom zverené do výlučnej osobnej** **starostlivosti** lebo v uvedených aktivitách nejde o podstatné otázky výchovy dieťaťa, a teda nie je nevyhnutný súhlas druhého zákonného zástupcu),

**Dodatok č.2**

1. **Prevádzka a vnútorný režim materskej školy**

 **Prijímane detí na predprimárne vzdelávanie**

 Dopĺňa sa v bode: (vrátane konkrétnych podmienok prijímania detí, ktoré nesmú byť v rozpore so všeobecne záväznými právnymi predpismi – ako pomôcku pri vypracovaní tejto časti odporúčame využiť materiál Prijímanie detí na predprimárne vzdelávanie v materskej škole dostupný na: http://www.minedu.sk/stanoviska-ainformativne-materialy/; v tejto časti je vhodné uviesť aj to,

**Podávanie žiadosti** - **žiadosť podáva a teda aj podpisuje jeden zákonný zástupca, prípadne**  obidvaja zákonní zástupcovia;

* ak by riaditeľka materskej školy dodatočne zistila, že žiadosť o prijatie dieťaťa podala osoba, **ktorá na to nemá právo**, bezodkladne vykoná nápravu a požiada zákonného zástupcu, **ktorému je dieťa zverené do výlučnej osobnej starostlivosti**, o podpísanie žiadosti o prijatie do materskej školy, o prijatí na adaptačný a diagnostický pobyt a podrobnosti o realizácii adaptačného a diagnostického pobytu,
1. **Prerušenie dochádzky dieťaťa do materskej školy**

 Vydaniu rozhodnutia **o prerušení dochádzky dieťaťa** na **určitú dobu** do materskej školy:

* predchádza **dohoda s rodičmi**,
* alebo **písomná žiadosť rodičov o prerušenie dochádzky** dieťaťa do MŠ s uvedením dôvodu zo strany rodičov, alebo riaditeľky školy na základe potreby určitých vyšetrení detským psychológom, alebo zo zdravotných, či iných dôvodov .
* v takomto prípade dieťa rodič dieťaťa **školné neplatí.**

**3. Predčasné ukončenie predprimárneho vzdelávania**

Vydaniu **rozhodnutia o predčasnom ukončení predprimárneho vzdelávania** zo strany materskej školy (v súlade s § 5 ods. 14 písm. d) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov) predchádza:

* porušenie školského poriadku tým, že:
* rodičia dieťaťa nerešpektovali povinnosť **informovať materskú školu** o prípadných zdravotných problémoch dieťaťa alebo iných závažných skutočnostiach, ktoré by mohli mať vplyv na priebeh výchovy a vzdelávania dieťaťa (§ 144 ods. 7 písm. d) školského zákona)

**Riaditeľka školy** zároveň zároveň informuje zákonných zástupcov o tom, že ak tak neurobia, po zistení okolností negatívne ovplyvňujúcich priebeh výchovy a vzdelávania pristúpi napr.

k tomu, že rozhodne o **diagnostickom pobyte dieťaťa**, počas ktorého sa overí, či dôjde k zmene formy výchovy a vzdelávania z hľadiska organizácie, rozsahu alebo podmienok,

* alebo či pristúpi, po predchádzajúcom písomnom upozornení zákonného zástupcu, k vydaniu rozhodnutia buď o **prerušení dochádzky dieťaťa do materskej školy**,
* alebo o **predčasnom ukončení predprimárneho vzdelávania** z dôvodu, že materská škola nie je schopná, vzhľadom na svoje podmienky, poskytnúť výchovu a vzdelávanie primerané druhu a stupňu zdravotného znevýhodnenia dieťaťa,
* **pri opakovanom neuhradení platby príspevku** na čiastočnú úhradu výdavkov za pobyt dieťaťa v materskej škole (v súlade so všeobecným záväzným nariadením zriaďovateľa),

**Dodatok č. 3**

**Podmienky zaobchádzania s osobným majetkom a majetkom materskej školy**

**Strata cenností v materskej škole**

V tomto bode sa školský poriadok dopĺňa o skutočnosť, že v prípade straty cenností škola neručí nijakým spôsobom za ich stratu a za ich prinesenie do školy zodpovedá rodič.

Rodičia si na plenárnej schôdzi v septembri odsúhlasia výšku poistného a budú oboznámení aj s tým, do akej výšky bude prípadná škoda uhradená.

V prípade krádeže vecí zo skrinky dieťaťa v šatni si môže rodič uplatňovať náhradu škody cez poisťovňu, v ktorej budú deti poistené.

Žiadanie plnenia poistnej zmluvy a uplatneníe náhrady škody pri poistnej udalosti komunikuje rodič s príslušnou poisťovňou.

V Košiciach, 01.04.2019 Eva Pačaiová, riad. MŠ

 01.04.2019

Prerokované v Pedagogickej rade dňa: ...............................................................

Podpis predsedu Metodického združenia: .............................................................

 Mgr. Silvia Komárová

 17.04.2019

Prerokované v rade školy dňa: ................................................................

Podpis predsedu Rady školy pri MŠ Rumanova 4, Košice: ..............................................

 Mária Ivanová

- v prípade, ak zákonný zástupca bez predchádzajúcej dohody nevyzdvihne svoje dieťa z materskej školy do času ukončenia prevádzky materskej školy, materská škola bude kontaktovať postupne všetky osoby, ktoré majú poverenie na prevzatie dieťaťa (odporúča sa vyžiadať od zákonných kontakty na viac osôb, ktoré by mohli v prípade tejto situácie prevziať dieťaťa); ak ani žiadna z poverených osôb neprevezme dieťa, bude materská škola kontaktovať príslušné okresné riaditeľstvo policajného zboru, ktoré okrem výkonu svojich oprávnení disponuje aj kontaktom na príslušný orgán sociálnoprávnej ochrany detí a sociálnej kurately, ktorý je dosiahnuteľný aj mimo služobné času zamestnancov. Upozornenie: Službu konajúca učiteľka nesmie odviesť dieťa k sebe domov, ani ho odovzdať inej osobe ako je zákonný zástupca, alebo ním písomne splnomocnená osoba. - v prípade, ak má materská škola podozrenie, že zákonný zástupca opakovane preberá dieťa pod vplyvom alkoholu alebo iných omamných látok, alebo ak sa u dieťaťa prejavia zmeny, nasvedčujúce zanedbávaniu riadnej starostlivosti, bude materská škola po predchádzajúcom písomnom upozornení zákonného zástupcu, v rámci všeobecnej oznamovacej povinnosti vyplývajúcej z § 7 ods. 1 zákona č. 305/2005 Z. z. o sociálnoprávnej ochrane detí a o sociálnej kuratele informovať o tejto skutočnosti príslušný Úrad práce, sociálnych vecí a rodiny, oddelenie sociálnoprávnej ochrany detí a sociálnej kurately. Je veľmi dôležité, aby v školskom poriadku bolo zdôraznené, že výkon práv a povinností vyplývajúcich zo školského zákona musí byť v súlade s dobrými mravmi, a že nikto 5 nesmie tieto práva a povinnosti zneužívať na škodu druhého dieťaťa, pretože v súlade s § 145 ods. 1 školského zákona, sa práva ustanovené školským zákonom zaručujú rovnako všetkým deťom v súlade so zásadou rovnakého zaobchádzania vo vzdelávaní ustanovenou zákonom č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov. V tejto časti školského poriadku by mali byť rozpracované aj pravidlá vzájom